НМ

„Andzor engineering“ д.о.о. Нови Сад

Иве Андрића број 13 21000 Нови Сад

ПРЕДМЕТ: Услови у поступку израде урбанистичког пројекта за изградњу гасовода од Сабирно мерне станице (СМС) Брадарац-Маљуревац до Сабирно отпремне станице (СОС) Сираково

ВЕЗА: Ваш број: 702-990/20 од 05.10.2020. године

Наш број: 7929 од 06.10.2020. године

**1. Општи подаци**

* 1. **Назив планског документа:**

Урбанистички пројекат за изградњу гасовода од СМС Брадарац-Маљуревац до СОС Сираково.

**Основ за израду урбанистичког пројекта:**-----------------------

**Планска документација вишег реда:**

Просторни план града Пожаревца („Сл. гласник града Пожаревца“, број 10/12), Просторни план подручја посебне намене Костолачког угљеног басена („Сл. гласник РС“, број 1/13) и Просторни план општине Велико Градиште („Сл. гласник општине Велико Градиште“, број 2/11).

**Стратешка документа:**

Водопривредна основа Републике Србије („Сл. гласник РС“, број 11/02), Просторни план Републике Србије („Сл. гласник РС“, број 88/10) и Стратегија управљања водама на територији Републике Србије до 2034. године („Сл. гласник РС“, број 3/17).

**Остала обавезујућа документа:** Оперативни план одбране од поплава за водотоке II реда (у ингеренцији локалне самоуправе).

* 1. **Хидрографски подаци:**

- Најближи водоток – река Млава.

- Подслив – Млава

- Слив – река Дунав;

- Водна јединица – Млава и Пек - Петровац;

- Водно подручје – Дунав.

**1.3** **Хидролошки подаци:**

Низводно од локације СМС Брадарац-Маљуревац се налази Термоелектрана „Костолац Б“ (у даљем тексту: ТЕКО-Б), где је старо корито реке Млаве реконструисано у доводни канал расхладне воде (дужине 3600 метара), а ново регулисано корито ове реке (у дужини од 4200 метра од ушћа у Дунав) је преузело функцију одводног канала топле воде.

Ново корито реке Млаве (значајно измењено водно тело) је двогубо трапезно корито са обостраним насипима, димензионисано је на максимални проток Млаве од 618 m3/s и додатне количине испуштене воде из ТЕКО-Б од 56 m3/s.

Укупан проток који може да прими ново корито реке Млаве износи 674 m3/s.

Кота дна доводног канала на водозахвату на Дунаву је 68,10 mnm.

Заштита од спољних вода на предметној локацији се сходно републичком оперативном плану одбране од поплава, за воде I реда, спроводи у оквиру деонице Д.22.1. (редовно одржавање је у надлежности ЈВП „Србијаводе“ Београд), штићено поплавно подручје – Отворена касета „Маљуревац-Мало Црниће“ под тачком 4. десни насип уз Млаву од Брадарца до моста у Малом Црнићу, 18,27 km са обостраним насипима уз корито старе Млаве од Маљуревца до Братинца, 7 km, укупно 25,27 km.

СОС Сираково се налази неколико километара удаљена од реке Млаве и Дунава, на високом терену и није угрожено од великих вода ових водотокова.

**1.4** **Остали подаци:**

Уз захтев је достављена следећа документација:

* Урбанистички пројекат 136-1-19 – идејно решење пројекат за изградњу гасовода од СМС Брадарац-Маљуревац до СОС Сираково;

Предмет пројекта је изградња гасовода од СМС Брадарац-Маљуревац до СОС Сираково (инвеститор „Нафтна индустрија Србије“ а.д. Нови Сад) који има за циљ да се гас који се тренутно спаљује на СМС Брадарац-Маљуревац, транспортује до СОС Сираково да би се искористио за рад гасних електрана, и то електрана за производњу електричне енергије (Електрана 1 и Електрана 2) и електрана за производњу електричне и топлотне енергије (систем за когенерацију).

У ту сврху потребно је:

1. Изградити гасовод од ПЕ цеви димензија 90x8,2mm од СМС Брадарац – Маљуревац до СОС Сираково у дужини од око 6200 m, са почетком у кругу Сабирно мерне станице Брадарац-Маљуревац и крајем у кругу Сабирно отпремна станица Сираково. Изградити гасовод од СМС Брадарац-Маљуревац до СОС Сираково са следећим карактеристикама:

* Дужина: око 6200 m;
* Димензије цевовода: 90x8,2mm СДР11;
* Цевни материјал: умрежени полиетилен;
* Радни притисак у гасоводу: mаx 5 bar;

1. У кругу Сабирно мерне станице Брадарац-Маљуревац предвидети:

* Уградњу пакетне јединице за припрему гаса на новој гасној линији, на излазу из постојећег ОГ;
* Постављање мобилног компресора на локацији поред гасног система као и његово повезивање на новопројектовани гасовод за отпрему гаса ка СОС Сираково.

1. На Сабирно отпремна станица Сираково предвидети:

* Прикључак гасовода на заједнички колектор који води ка сепаратору.

„Нафтна индустрија Србије“ а.д. Нови Сад је у претходном периоду прибавила водну дозволу којом је утврђен начин, услови и обим коришћења воде из бунара, као и за складиштење нафте и њених деривата, у оквиру Сабирно-мерне станице „Брадарац-Маљуревац“, на к.п.бр. 33/1, 33/2 и 33/3 КО Маљуревац. Такође прибавила је и водну дозволу за начин, услове и обим коришћења воде из бунара Сир-СС-1ИБ и сакупљање отпадних вода и испуштање у септичку јаму на комплексу СОС „Сираково“

1. **Други карактеристични подаци (ограничења, обавеза и др.)**
   1. У оквиру Урбанистичког пројекта треба извршити геодетско снимање целог простора за формирање катастарско – топографског плана у погодној размери;
   2. Приликом израде Урбанистичког пројекта и пратеће техничке документације водити рачуна о утицају на већ изграђене водне објекте, као и о режиму површинских и подземних вода. Предвидети неопходне земљане и хидротехничке радове у циљу заштите од подземних и атмосферских вода, уважавајући меродавне коте терена. Неопходно је усагласити планиране потребе са Водопривредном основом Републике Србије („Сл. гласник РС“, број 11/02), Просторним планом Републике Србије („Сл. гласник РС“, број 88/10) и Стратегијом управљања водама на територији Републике Србије до 2034. године („Сл. гласник РС“, број 3/17). Посебно обратити пажњу када је у питању заштита од великих вода, заштита вода као и коришћење вода;
   3. У оквиру претходних радова извршити детаљно геодетско снимање дуж целе трасе за формирање катастарско-топографског плана у погодној размери. Сва потребна снимања урадити у апсолутним котама, а план приказати у државном координатном систему;
   4. Утврдити деонице на којима је потребно извршити радове на осигурању и обезбеђивању обала водотока или делова корита (водно земљиште) кроз које се води траса гасовода. У том циљу, ради очувања и одржавања водних тела површинских и подземних вода и заштитних и других водних објеката, спречавања погоршања водног режима, обезбеђења пролаза великих вода и спровођења одбране од поплава, члановима број 133, 134, 135, 136. и 137. ЗОВ-а су дефинисане забране и ограничења, права и обавезе власника и предузимање мера корисника водног земљишта и водних објеката;
   5. Усвојено техничко решење гасовода у зони водотокова не сме онемогућити њихово редовно одржавање. Дубина укопавања гасовода у зони водотокова односно на водном земљишту мора бити минимум 1,5 m испод коте терена (дна водотока). Овај услов је неопходан да би се омогућио несметан пролаз за машине и људство у току редовног одржавања и у свим ситуацијама везаним за оперативно спровођење одбране од поплава;
   6. На месту укрштања гасовода са водотоковима морају бити постављени знаци упозорења (ваздушне ознаке гасовода) са обе стране воденог тока, и то на минималном растојању од 5,0 метара од осе насипа водотока или канала ради несметаног редовног одржавања истих;
   7. У случају паралелног вођења гасовода са мелиорационим каналима, минимални размак од спољне ивице канала мора да буде 5,0 m, како би се омогућило несметано одржавање водног објекта;
   8. За случај превођења гасовода дуж конструкције моста, неопходно је да се качење на мостовску констукцију изведе са низводне стране изнад ДИК-а (доња ивица конструкције), тако да метални носачи буду заштићени од утицаја великих вода Q1% као и од негативног утицаја материјала који носи ток при великим водама (грање, пањеви и сл.);
   9. Техничком документацијом дефинисати подручја на којима се евентуално налазе изворишта, јер је неопходно да се сва изворишта висококвалитетне воде (подземне и површинске) адекватним мерама заштите од намерног или случајног загађивања и других утицаја који могу неповољно деловати на издашност изворишта и квалитет воде у складу са важећим законом;
   10. Уз дефинисање технологије извођења земљаних радова одредити и место одлагања вишка материјала из ископа. Није дозвољено одлагање овог материјала у постојеће стараче, канале или на обалу, насип и корито водотокова;
   11. Пројектном документацијом предвидети мере заштите животне средине. Предвидети мере и активности које морају бити прописане пројектом управљања са пратећим Правилницима о раду. Правилник о раду обухвата режим рада, мере, активности и радове а посебно обавезе одговорних лица за различите услове експлоатације (редовне и ванредне);
   12. Техничка документација мора садржати посебно поглавље о технологији извођења радова. Технологија мора бити тако одабрана да се елиминише могућност негативног утицаја на режим вода.

**Р У К О В О Д И Л А Ц**

**ВПЦ “Сава - Дунав“**

**Јован Баста, дипл.инж.пољ.**

Доставити:

* Наслову,
* Одељ. за заштиту вода (2х),
* А р х и в и.